Document ID: 32002R0888

Komisijas Regula (EK) Nr. 888/2002
(2002. gada 24. maijs),
ar ko groza I un II pielikumu Padomes Regulā (EK) Nr. 517/94 par kopīgiem noteikumiem tekstilizstrādājumu ievešanai no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi attiecībā uz ievešanu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 7. marta Regulu (EK) Nr. 517/94 par kopīgiem noteikumiem tekstilizstrādājumu ievešanai no trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi attiecībā uz ievešanu Kopienā [1], kurā jaunākie grozījumi izdarīti ar Komisijas Regulu (EK) Nr. 2538/2001 [2], un jo īpaši tās 28. pantu,
tā kā:
(1) Pēc divpusēju nolīgumu un citu vienošanos noslēgšanas ar dažām valstīm, uz kurām tagad attiecas Padomes Regula (EEK) Nr. 3030/93 [3], šīs valstis ir jāizslēdz no Regulas (EK) Nr. 517/94 II pielikuma. II pielikumā ir jāiekļauj Dienvidslāvijas Federatīvā Republika.
(2) To pārlabojumu dēļ, kuri noteikti Komisijas 2001. gada 6. augusta Regulā (EK) Nr. 2031/2001, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu [4], ir jāgroza Regulas (EK) Nr. 517/94 I pielikums.
(3) Tādēļ attiecīgi jāgroza Regula (EK) Nr. 517/94.
(4) Skaidrības labad ir jāaizstāj minētās regulas I un II pielikums.
(5) Šajā regulā paredzētie pasākumi jāpiemēro no 2002. gada 1. janvāra.
(6) Šajā regulā paredzētie pasākumi ir saskaņā ar Tekstilpreču komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 517/94 I un II pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2002. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 24. maijā

Labels: 1
3
5